钦定古今图书集成/明伦汇编/闺媛典/第106卷 > 皇清十二 > 江有禄母何氏
## 钦定古今图书集成/明伦汇编/闺媛典/第106卷 > 皇清十二 > 江有禄母何氏

按《建阳县志》：何氏，江有禄母。素性端悫，寄居邵属梅里。顺治壬辰秋，山寇陈德容掠其地，氏逃避，遇贼迫之使行，氏曰：“此足一移便非人。” 贼引刀惧之，氏詈骂不绝曰：“命可弃，身不可辱，吾岂从贼者哉！” 贼遂杀之。

===范庸妻吴参娘===

按《建阳县志》：“吴参娘，崇化人范庸妻。家贫，事姑孝且勤，越数月夫亡。顺治乙未，土豪陈瑞岩闻其少艾，谋娶之。姑惧欲许，氏度不免，绐姑曰：‘媳无子当去，且得资，可养姑馀年’。遂改妆出，拜姑及夫灵，慷慨就道。姑骇甚，入门出，袖刀杀岩，未遂，氏忽颠仆，岩异之，遣还，一见姑而目遂瞑。盖当改妆时，已服毒矣。乡人立碑” 纪其事，知县钱民瞻序之。